Na temelju članka 76. stavak 7. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – 10. srpnja 2023. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u sportu na području Općine Vladislavci u 2022. godini**

**I.**

Usvaja se Izvješće o izvršenju Programa javnih potreba u sportu na području Općine Vladislavci u 2022. godini, KLASA: 620-01/21-01/02, URBROJ: 2158-41-02-23-9 od 4. svibnja 2023.

**II.**

Izvješće o izvršenju Programa javnih potreba u sportu na području Općine Vladislavci za 2022. godinu sastavni je dio ovog Zaključka.

**III.**

Ovaj Zaključak ima biti objavljen u „Službenom glasniku“ Općine Vladislavci.

KLASA: 620-01/21-01/02

URBROJ: 2158-41-01-23-10

Vladislavci, 10. srpnja 2023.

**Predsjednik**

**Općinskog Vijeća**

Krunoslav Morović, v.r.

Na temelju članka 76. stavak 7. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15, 19/16, 98/19 , 47/20 i 77/20) i članka 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 4. svibnja 2023. godine, podonosi

**IZVJEŠĆE**

**o izvršenju Programa javnih potreba u sportu na**

**području Općine Vladislavci za 2022. godinu**

**I.**

Općinsko vijeće Općine Vladislavci donijelo je Program javnih potreba u sportu na području Općine Vladislavci za 2022. godinu („Službeni glasnik“ Općine Vladislavci br. 16/21, 6/22, 11/22 i 14/22).

Programom javnih potreba u sportu na području Općine Vladislavci za 2022. godinu („Službeni glasnik“ Općine Vladislavci br. 16/21, 6/22, 11/22 i 14/22) planirana su sredstva za financiranje javnih potreba u sportu za slijedeće namjene:

|  |  |  |
| --- | --- | --- |
| **R.BR.** | **OPIS** | **PLANIRANO u kn** |
|  | tekuće donacije sportskim udrugama | 315.000,00 |
|  | stipendije vrhunskim sportašima | 5.000,00 |
|  | Sanacija krovišta na zgradi javne namjene – sportska i društvena u Športskoj ulici 3 u Vladislavcima | 128.000,00 |
|  | **UKUPNO** | 448.000,00 |

Programom javnih potreba u sportu na području Općine Vladislavci za 2022. godinu propisano je da se doznaka tekuće donacije sredstava sportskim udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst).

Programom je planirana i dodjela stipendija vrhunskim sportašima, a u okviru Programa planirana je i sanacija krovišta na zgradi javne namjene – sportska i društvena u Športskoj ulici 3 u Vladislavcima.

**II.**

U 2022. godini sredstva planirana Programom javnih potreba u sportu na području Općine Vladislavci za 2022. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **OPIS** | **PLANIRANO u kn** | **IZVRŠENO u kn** |
|  | tekuće donacije sportskim udrugama | 315.000,00 | 295.000,00 |
|  | stipendije vrhunskim sportašima | 5.000,00 | 5.000,00 |
|  | Sanacija krovišta na zgradi javne namjene – sportska i društvena u Športskoj ulici 3 u Vladislavcima | 128.000,00 | 127.781,10 |
|  | **UKUPNO** | 448.000,00 | 427.781,10 |

U nastavku dajem pregled izvršenja po kategorijama:

1. **tekuće donacije sportskim udrugama**

Tekuće donacije sportskim društvima u iznosu od 295.000,00 kuna dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst), na način da je općinski načelnik raspisao natječaj za prijavu projekata i institucionalnu podršku udrugama za 2022. godinu iz proračuna Općine Vladislavci. Prvi natječaj je općinski načelnik raspisao u siječnju 2022. godine.

Po provedenom natječaju sredstva su dodijeljena slijedećim sportskim udrugama: Nogometnom klubu LIV 1949 Vladislavci, sa sjedištem u Vladislavcima, Športska 3 dodijeljen je iznos od 60.000,00 kuna, Nogometnom klubu „Goleo“ sa sjedištem u Dopsinu, J.J. Strossmayera 118a dodijeljen je iznos od 60.000,00 kuna.

Drugi natječaj Općinski načelnik raspisao je u srpnju 2022. godine.

Po provedenom natječaju sredstva su dodijeljena slijedećim sportskim udrugama: Nogometnom klubu LIV 1949 Vladislavci, sa sjedištem u Vladislavcima, Športska 3 dodijeljen je iznos od 100.000,00 kuna, Nogometnom klubu „Goleo“ sa sjedištem u Dopsinu, J.J. Strossmayera 118a dodijeljen je iznos od 60.000,00 kuna, Košarkaškom klubu Vladislavci, sa sjedištem u Vladislavcima, K. Tomislava 84, dodijeljen je iznos od 30.000,00 kuna, od kojih je isplaćeno 15.000,00 kuna.

Ukupno je u 2022. godini odobren iznos od 295.000,00 kuna tekućih donacija sportskim udrugama.

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, za dodijeljene iznose veće od 20.000,00 kn, kojom je utvrđeno da su sredstava korištena namjenski za odobrene namjene.

**b) dodjela stipendije vrhunskim sportašima**

U cilju razvoja sporta i pomoći vrhunskim sportašima Općina Vladislavci u 2022. godini nastavila je sa dodjelom sportske stipendiju vrhunskim sportašima.

Javni poziv za dodjelu stipendije općinski načelnik objavio je u veljači 2022. godine. Dodjeljivala se 1 stipendija u godišnjem iznosu od 5.000,00 kuna.

Pravo na stipendiju ostvaruju sportaši koji imaju status vrhunskog sportaša I., II. i III. kategorije, temeljem kategorizacije Hrvatskog olimpijskog odbora i koji ispunjavaju sljedeće uvjete: da je član sportskog kluba (udruge); da u matičnom klubu tijekom cijele godine uredno i redovito obavlja svoje sportske obveze, treninga, priprema i natjecanja, uvažavajući specifičnost pojedinog sporta, osim kada je sportaš na studiju ili sportskom usavršavanju; da nastupa za svoj klub na službenom prvenstvu Hrvatske ili kup-u u tekućoj godini - sezoni tijekom trajanja rješenja o kategorizaciji, osim ako nenastupanje nije uzrokovano opravdanim razlogom; da ima prijavljeno prebivalište na području Općine Vladislavci; da svojim ponašanjem dostojno potiče i promiče etičke vrijednosti sporta i sportskog stvaralaštva.

Temeljem provedenog javnog poziva dodijeljena je 1 stipendija vrhunskoj sportašici u godišnjem iznosu od 5.000,00 kuna.

**c) Sanacija krovišta na zgradi javne namjene – sportska i društvena u Športskoj ulici 3 u Vladislavcima**

Programom javnih potreba u sportu na području Općine Vladislavci za 2022. godinu planirana je Sanacija krovišta na zgradi javne namjene – sportska i društvena u Športskoj ulici 3 u Vladislavcima.

Za radove je proveden postupak jednostavne nabave N-12/22.

Radovi su se izvodili prema projektantskom troškovniku izrađenom po tvrtki ISG d.o.o. Višnjevac, projektant Darko Peko Lončar, dipl. ing. građ. iz rujna 2022. godine, te specifikacijom radova i količinama iz troškovnika. Radove je izvodio LAPOR- obrt za građevinarstvo, vlasnik Božidar Mitrović, Ribarska 10, Beketinci. Vrijednost radova ugovorena je u iznosu od 122.406,12 kuna, a izvedena u iznosu 122.406,10 kuna, trošak stručnog nadzora izvršen je u iznosu od 5.375,00 kuna.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 620-01/21-01/02

URBROJ: 2158-41-02-23-9

Vladislavci, 4. svibnja 2023.

**Općinski načelnik**

Marjan Tomas, v.r.